  Майя Бывальцева Удмуртиын чеберлыкъя но устолыкъя «Чеберинка 2020» вожвылъяськонлэн (6+) нырысетӥ люкетэз йылпумъяськиз. Радъясьёслы 40 пала куриськонъёс вуизы. Со сярысь ужрадлэн сайтаз ивортӥзы. Куриськонъёс Алнаш, Балезино, Вавож, Вотка, Глаз, Дэри, Кизнер, Красногорск, Можга, Пичи Пурга, Сюмси, Ува, Шаркан, Эгра, Якшур-Бӧдья, Яр ёросъёсысь, Ижкарысь но Пермь шаерысь нылашъёс сётӥзы. Радъясьёслэн ивортэмзыя, тужгес трос мылкыд карисьёс Можга ёросын вылӥллям, отысь укмыс куриськон вуиз. Котькудӥз нылаш аспӧртэмлыко, тунсыко но таланто. Кин ке уӵы кадь кырӟа, кин ке суредаськыны, эктыны пӧрмытэ, пӧраськыны яратӥсь апокъёсмы но вань. Али ик вераны луэ: чеберинкаос пӧлын вань вуоно кизилиос «Чеберинка» вожвылъяськонэз радъясьёсТабере жюри вань вазиськем нылашъёс пӧлысь 25 тужгес яркытъёссэ быръёз. Соос вожвылъяськонлэн кыкетӥ люкетаз, интернет пыр куара сётонэ, пыриськозы. Конкурслэн йылпумъян люкетэз ар пумын ортчоз. Тодэ вайытом, «Чеберинка 2020» вожвылъяськон нылкышно творчествоя «Чеберай» марафон улсын радъяське. Конкурсэ пыриськисьёс арлыдъя куинь гурппаослы люкемын: 6 – 9, 10 – 13, 13 – 16 аресъемъёс. Ӵектос улсын нылашъёс мастер-классъёс, удмурт дизайнеръёсын но кизилиосын пумиськонъёс чакламын. Вожвлъяськонлэн ужпумъёсыз - удмурт клыэз но йӧскалык лулчеберетэз пиналъёс но егитъёс пӧлын вӧлмытон, быгатонлыко удмурт пиналъёсты шараян, чеберлыкез валаны дышетон. Тегъёс: Мерлык Ижкар Удмуртия вожвылъяськон пиналъёс Чеберай 100ар  